આમ આદમી પાર્ટીના પ્રમુખ નેતા આશુતોષે સ્વતંત્રતા દિવસ પર પાર્ટી છોડવાના પોતાના નિર્ણયને જાહેર કર્યો હતો. આ નિર્ણય જાહેર કર્યાના 51 દિવસ પહેલા આશુતોષે રાજીનામુ આપી દીધુ હતું. 23 જૂન અને 15 ઓગસ્ટ વચ્ચે આપ પ્રમુખ અરવિંદ કેજરીવાલે આશુતોષના નિર્ણયને બદવલા માટે ઘણાં પ્રયત્નો કર્યા. તેમને ડિનર પર આમંત્રીત કર્યા. જ્યાં મનીષ સિસોદિયા, સંજય સિંહ અને ગોપાલ રાય સહિત પાર્ટીના મુખ્ય નેતાઓ સાથે બેઠકનું આયોજન પણ કર્યું હતું.